Բեդրժիխ Վշեմիր ֆոն Բերխտոլդ

Բեդրժիխ Վշեմիր ֆոն Բերխտոլդ (, Ֆրիդրիխ Բերխտոլդ . ), չեխ բժիշկ, բուսաբան։

Կենսագրություն 

1804 թվականին Պրահայի  Կառլով համալսարանն ավարտած Բեդրժիխ Վշեմիր ֆոն Բերխտոլդը շարունակել է համագործակցել այդ համալսարանի բժշկագիտական ֆակուլտետի հետ, բժշկական իր գործունեության հետ մեկտեղ զգալի ժամանակ է հատկացրել բնագիտական և հատկապես բուսաբանական պրպտումներին։

Բժշկական 11-ամյա աշխատանքից հետո վճռել է բացառապես զբաղվել գիտությամբ, ամբողջովին նվիրվել բնության ուսումնասիրությանը։ 1834-ից մինչև 1842 թվականը ներառյալ՝ գիտական նպատակներով ճամփորդել է եվրոպական բազմաթիվ երկրներով, Հյուսիսային Աֆրիկայով, Փոքր Ասիայով, իսկ 1846 թվականին՝ նաև Հարավային Ամերիկայով (հիմնականում Բրազիլիայով)։

1830—40 թվականների սահմանագծին հրատարակել է իր բազմահատոր աշխատությունը Չեխիայի պատմական Բոհեմիա մարզի բուսական աշխարհի մասին։ Չեխ ականավոր բուսաբաններ՝ եղբայրներ Կարել և Յան Պրեսլների հեղինակակցությամբ լույս է ընծայել գիտա-հետազոտական մի շարք աշխատություններ։ Չեխ գիտնականներից առաջինը նա է բուսաբանական աշխատություն հրատարակել կարտոֆիլի մասին («Die kartoffeln.»):

Լինելով չեխական ազգային վերածննդի աջակից՝ իր հորեղբորորդու՝ Լեոպոլդ Բերխտոլդի հետ եռանդուն մասնակցություն է ունեցել Պրահայի ազգային թանգարանի ստեղծման աշխատանքներին։

Բեդրժիխ Վշեմիր ֆոն Բերխտոլդի անունով է կոչվել բույսերի մի ցեղ , հետագայում այդ անվանումը ներառվել է համապատասխան հոմանիշների շարքում։

Գիտական աշխատություններ 
 O přirozenosti rostlin, aneb, Rostlinář. Prag: Joz. Krarse 1820. (Յ. Ս. Պրեսլի հեղինակակցությամբ)
 Die Rubiaceen Böheims. 1838.
 Ökonomisch-technische Flora Böhmens. 6 հատորով, Պրահա. Gedruckt bei J.H. Pospischil, 1836—43. т.1
 Die kartoffeln. (Solanum tuberosum C.Bauh.) Deren geschichte, charakteristik, nützlichkeit, schädlichkeit, kultur, krankheiten etc., mit ausführlichen angaben ihrer industriellen anwendung. Prag, Druck von G. Haase söhne, 1842.

Ի պատիվ Բեդրժիխ Վշեմիր ֆոն Բերխտոլդի անվանվել են  

բուսացեղ
 (Poaceae) Berchtoldia J.Presl

բուսատեսակներ
 (Amaranthaceae) Amaranthus berchtoldii Seidl ex Opiz

 (Potamogetonaceae) Potamogeton berchtoldii Fieber

Ծանոթագրություններ

Գրականություն 
 
 
 H. Hantsch. Leopold Graf Berchtold, Grandseigneur u. Staatsmann. Styria-Verlag, Graz 1963
 J. Martínek: Berchtold von Ungarschitz Friedrich, Österreichisches Biographisches Lexikon-online
 Biographisches Lexikon zur Geschichte der böhmischen Länder. Band 1, München 1979, S. 76

Արտաքին հղումներ 

 Lista parcial de obras de Berchtold - WorldCat
 Biografía de Berchtold en Radio Czech
 Biografías Lexikon zur Geschichte der böhmischen Länder
 Bedřich Všemír Berchtold z Uherčic
 
 
 Rodokmen
 Rozhlas.Cz
 spisy na WorldCat
 Biographisches Lexikon zur Geschichte der böhmischen Länder

Ավստրիացի բժիշկներ
Չեխ բժիշկներ